Hokowc

Hokowc (Rhamnus) je ród ze swójby hokowcowych rostlinow (Rhamnaceae).

 Rozšěrjenje 
Družiny předewšěm w regionach z měrnej klimu na sewjernej połkuli wustupuja, jenož někotre w Africe.

 Systematika 
Eksistuja rozdźělne rozrjadowanja roda Rhamnus, psowodźiny (Frangula) so často jako swójski ród wobhlada. Wjetšina awtorow dźěli ród do dweju podrodow Eurhamnus a Frangula, kotrejž so dale do sekcijow rozrjaduja. Sćěhowace rozdźělenje slěduje systemej po Suessenguth:

Podród Frangula 
Kćenja su pjećličbne a dwusplažne, symjenja njebrózdźene. Kotyledony su tołste, pupki nimaja žane pupkowe šupizny. Łopjena a hałuzy su měnjate. Hłowny rozšěrjenski teritorij je w pacifiskej sewjernej Americe, hdźež na př. Purgier-Faulbaum (Rhamnus purshiana) wustupuje, nimo toho w Africe, wuchodnej Aziji, srjedźnej a južnej Americe.

Časte europske družiny su na př.
Wšědna psowodźina (Rhamnus frangula)
Rhamnus rupestris

Podród Eurhamnus 
Kćenja su přeco dieciske a symjenja hłuboko brózdźene. Kochoropušćowanje so stanje epigeisce, schadźenkowe łopješka su ćeńke a łopjena su měnjate abo přećiwostejne. Pupkowe šupizny eksistuja. Ćežišćo rozšěrjenja je wuchodna Azija.

Časte europske družiny su na př.
 Wótrolistowy hokowc abo přecozeleny hokowc (Rhamnus alaternus L.)
 Alpski hokowc (Rhamnus alpina L.): Nima kałače, njese štyriličbne kćenja a wustupuje w juhoeuropskich horinach
 Balearski hokowc (Rhamnus ludovici-salvatoris Chodat, Syn.: Rhamnus belearicus (DC.) Willk.): Wustupuje na Mallorca
 Prawy hokowc (Rhamnus cathartica L.): Zrunany kerk z wulkimi, druhdy móškaće kosmatymi łopjenjemi a mjasnymi płodami
 Rhamnus fallax Boiss.: Wustupuje wot Kärnten hač Grjekskeje, nima ćernje
 Rhamnus lycioides L.
 Rhamnus myrtifolia Willk.: Družina ze Španiskeje
 Mały hokowc (Rhamnus pumila Turra): Małołopjenowy kerčk juho- a srjedźoeuropskich horinow
 Rhamnus tinctoria L.: Družina ze šěrokimi łopjenami a ćernjemi, wustupuje w juhowuchodno-europskich horinach, při čimž sušene jahody so hodźa k barbjenju („Gelbbeeren“)
 Skalny hokowc (Rhamnus saxatilis Jacq.): husto rozhałuzowana a ćernjojta družina z jara małkimi łopjenami, kotraž wustupuje předewšěm w horinach srjedźneje a južneje Europy

 Dalše družiny 
Afriska psowodźina (Rhamnus prinoides L'Hér.)

 Nóžki 

 Eksterne wotkazy 

Kategorija: Štomy
Kategorija: Kerki
Kategorija: Hokowcowe rostliny